પાકિસ્તાનનું નામ લીધા વગર તેમણે કહ્યું કે ત્યાં નવી સરકાર આવી ગયા પછી પણ સરહદે હુમલા બંધ થયા નથી. રામ મંદિર મામલે કહ્યું કે ગૌરવના દૃષ્ટિકોણથી પણ રામ મંદિર બનાવવું જરૂરી છે. મંદિર બનવાથી દેશમાં સદભાવના અથવા એકાત્મકતાનું વાતાવરણ બનશે. સંઘના સ્થાપના દિવસે ભાગવતે ઉમેર્યું કે ભારતની વિદેશ નીતિ કાયમ શાંતિ, સહિષ્ણુતા અને સરકારો સાથે મિત્રતાભર્યા સંબંધો સાધવાની રહી છે. શહેરી નક્સલવાદ મુદે તેમણે દેશવાસીઓને અપીલ કરી કે તેઓ સમાજમાં 'શહેરી માઓવાદ' અને 'વામપંથી' તત્વોની હિલચાલથી સાવધ રહે. આ લોકો દેશમાં ખોટો પ્રચાર કરી રહ્યા છે અને નફરત ફેલાવી રહ્યા છે.